**** Μοσχάτο 27 /11/2024

**ΕΛΛΗΝΙΚΗ ΔΗΜΟΚΡΑΤΙΑ** Αρ. Πρωτ: **22828**

**ΔΗΜΟΣ ΜΟΣΧΑΤΟΥ-ΤΑΥΡΟΥ**

**Δ/νση Πρασίνου και Κηποτεχνίας**

**ΠΡΟΣ:**

* ΔΗΜΟΤΙΚΗ ΕΠΙΤΡΟΠΗ

Κοραή 36 & Αγ. Γερασίμου, Τ.Κ.183.45

Τηλ.: 213-2036202

Πληροφορίες: Tσιακάλου Κωνσταντούλα

**ΘΕΜΑ:** «Αίτημα δημότη για ολική αφαίρεση δέντρου στην οδό Πυρρή 1 της Δ.Κ. Μοσχάτου».

Στις 13-2-2018 υπεβλήθη στην Υπηρεσία μας αίτημα της κ. Π……. Ο….. όπου αιτούνταν την ολική αφαίρεση δέντρου σε παρτέρι έμπροσθεν της οικίας όπου δημιουργούσε πρόβλημα στο πεζοδρόμιο και στην απορροή των όμβριων υδάτων.

Στις 5-2-2024 επανήλθε η συγκεκριμένη δημότισσα με επανάληψη του αιτήματος διότι ο πλάτανος της δημιούργησε προβλήματα στην αποχέτευση.

Στις 7-10-2024 υπεβλήθη αίτημα προς το Δασαρχείο , η αυτοψία του οποίου αναφέρει ότι: *«διαπιστώθηκε ότι ο εν λόγω πλάτανος έχει προκαλέσει ζημιά και χρήζει απομάκρυνσης».*

Ενέργεια της Υπηρεσίας.

Με την υποβολή του πρώτου αιτήματος η Υπηρεσία διενήργησε αυτοψία και συνέταξε έκθεση την οποία συνημμένα υποβάλλουμε όπου προσδιόριζε τις ενέργειες που εδύνατο να κάνει η Υπηρεσία (περιορισμός της κόμης κατά 2/3 , διαβίβασε το αίτημα της στην Τεχνική Υπηρεσία αναφορικά με την διαπίστωση προβλημάτων στις υποδομές.

Σε ότι αφορά το δεύτερο αίτημα με την συνυποβολή της έκθεσης - γνωμοδότηση επί της ουσίας της Δασικής Υπηρεσίας και την άμεση εκφορά άποψης ότι το δέντρο δημιουργεί προβλήματα , η Υπηρεσία αισθάνεται ηθικά δεσμευμένη στην γνωμοδότηση πλέον εξειδικευμένης Υπηρεσίας.

Η άποψη της Υπηρεσίας μας είναι ότι το δέντρο όπως ήδη έχει αναφερθεί είναι Platanus orientalis, ανήκει στην κατηγορία των υψηλών δέντρων με κορυφαίο τελικό όγκο στα 100m3 και προσφέρει σημαντική θερμορύθμιση του τοπικού βιοκλίματος , είναι σε καλή φυσική κατάσταση και δημιουργεί αξιόλογο αισθητικό αποτέλεσμα.

Στις υπηρεσίες του Δήμου δεν υπάρχει σχετική τεχνική εμπειρία μέσω της χρήσης ειδικών κατασκευών αποτροπής της έκτασης των ριζών σε συγκεκριμένες διευθύνσεις επιπλέον και οι πλέον ειδικοί του Δασαρχείου εκφράζουν θετική άποψη στην αφαίρεση του δέντρου.

Προτείνουμε όπως η απόφαση που θα λάβετε να είναι ανάλογη της εκτίμησης του Δασαρχείου.

Συνημμένα:

1. Αίτηση με υπ΄αρ. πρωτ. 2804/13-2-18.
2. Αίτηση με υπ’ αρ. πρωτ. 2393/5-2-24.
3. Αίτηση με υπ’ αρ. πρωτ. 21138/5-11-24.
4. α) Έγγραφο του Τμήματος Μελετών και Εποπτείας, της Δ/νσης πρασίνου και Κηποτεχνίας με υπ’ αρ. ΔΥ/17-10-2018.
5. Β) Έγγραφο του Τμήματος Μελετών και Εποπτείας, της Δ/νσης πρασίνου και Κηποτεχνίας με υπ’ αρ. ΔΥ/17-10-2018.
6. Έγγραφο του Δασαρχείου Πειραιά με υπ΄αρ. πρωτ. 20795/31-10-2024.
7. Φωτογραφικό υλικό.

ΓΙΑ ΤΗΝ Δ/ΝΣΗ ΠΡΑΣΙΝΟΥ ΚΑΙ ΚΗΠΟΤΕΧΝΙΑΣ

Η ΑΝΑΠΛΗΡΩΤΡΙΑ Δ/ΝΤΡΙΑ

ΤΣΙΑΚΑΛΟΥ ΚΩΝΣΤΑΝΤΟΥΛΑ

ΓΕΩΠΟΝΟΣ ΤΕ